אובה פמי

**אייזק אודוגבסן** (באנגלית: **Isaac Odugbesan**; נולד ב-22 באפריל 1998) הידוע יותר בשם הבמה שלו, **אובה פמי** הוא מתאבק ניגרי, המופיע בארגון ההיאבקות WWE. פמי הוא פעמיים אלוף ה-NXT ופעם אחת אלוף צפון אמריקה של NXT. בנוסף, הוא הודף כדור ברזל לשעבר.

## ביוגרפיה

אודוגבסן זכה במספר מדליות במקצועות השדה באתלטיקה במהלך שנותיו בבית הספר התיכון שלו, שהשיגו לו מלגת סטודנט-אתלט באוניברסיטת מדינת טנסי. הוא הועבר לאוניברסיטת אלבמה בקיץ של שנת 2019, שם הוא זכה באליפות הדיפת כדור ברזל באליפות מקצועות השדה הדרום המזרחית של שנת 2021 ו-2022.

## קריירת היאבקות מקצועית
### WWE (2021–היום)
#### NXT (2021–2026)

ב-8 בדצמבר 2021, אודוגבסן חתם על חוזה ב-WWE כחלק מתוכנית Next In Line לקידום הדור הבא של אתלטים מהמכללות למתאבקי WWE פוטנציאליים. תחת שם הבמה **אובה פמי**, הוא ערך את קרב הבכורה שלו ב-18 בנובמבר 2022 בפרק של התוכנית *NXT Level Up*, כשהפסיד לדאנטה צ'אן.

פמי רשם את הקרב הראשון הרשמי שלו במותג NXT ב-25 בנובמבר 2023 בפרק הספיישל *Spring Breakin*, כשניצח את אורו מנסה. לאחר היעדרות מן המרקע, פמי זכה בטורניר הפריצה של NXT, שבו הוא גבר בשלב הגמר על ריילי אוסבורן בפרק הספיישל NXT New Year's Evil, שהתקיים ב-2 בינואר 2024. הוא פדה את חוזה טורניר הפריצה שלו שבוע לאחר מכן וניצח את דרגון לי וכתוצאה מכך הפך לאלוף צפון אמריקה של NXT, ולבוגר תוכנית Next In Line הראשון שזוכה באליפות בארגון ה-WWE. פמי שמר על תוארו מול לי בקרב החוזר באירוע NXT Vengeance Day. לאחר מכן, הוא הגן בהצלחה על אליפות צפון אמריקה מול דיג'אק וג'וש בריגס בקרב משולש באירוע NXT Stand & Deliver, מתאבק המותג Raw, איבר בפרק הספיישל *Spring Breakin*, וס לי בקרב ההזדמנות האחרונה באירוע Heatwave, וטוני דיאנג'לו באירוע No Mercy. ב-5 באוקטובר, פמי עקף את תקופת הכהונה של וס לי בת 269 הימים, ובכך הפך לאלוף צפון אמריקה של NXT לזמן הארוך ביותר בהיסטוריה. בשבוע השני של שידורי התוכנית השבועית *NXT* ברשת הטלוויזיה The CW ב-8 באוקטובר, פמי הפסיד את חגורת האליפות לטוני דיאנג'לו, הפסד שקטע תקופת כהונה בת 273 ימים בנוסף להפסדו הראשון בשנת 2024 לאחר רצף של 30 ניצחונות. הוא כשל בניסיונו להשיב אליו את חגורת האליפות מידי דיאנג'לו באירוע Halloween Havoc, שנערך ב-27 באוקטובר לאחר הסחות דעת של משפחת דיאנג'לו.

[שמאל|200px|ממוזער|אובה פמי מניף את חגורת אליפות ה-NXT מול [ג'בון אוואנס, אוגוסט 2025]]

לאחר היעדרות קלה, פמי חזר באירוע Deadline, שנערך ב-9 בדצמבר, כאשר נכנס לקרב אתגר האיירון סורבייבר במקום אדי ת'ורפ שנפצע ואף ניצח בו. בכך הוא השיג קרב על אליפות ה-NXT נגד טריק ויליאמס בפרק הספיישל *New Year's Evil* ב-7 בינואר 2025. באירוע זה, הוא ניצח בקרב משולש שכלל בנוסף את תורפ' וזכה בתואר, ובכך הפך לבוגר הראשון של תוכנית NIL שזוכה באליפות מרכזית ב-WWE. הוא הגן בהצלחה על התואר מול אוסטין ת'יאורי וגרייסון וולר בקרב משולש באירוע Vengeance Day, שנערך ב-15 בפברואר. בפרק הספיישל *Roadblock*, שנערך ב-11 במרץ, הוא ניצח את אלוף ה-X דיוויז'ן של TNA, מוס וכתוצאה מכך שמר על התואר. בחודשים שלאחר מכן, הוא המשיך לרשום הגנות מוצלחות על חגורת האליפות מול ויליאמס וג'בון אוואנס בקרב משולש באירוע Stand & Deliver ב-19 באפריל, מול מיילס בורן באירוע Battleground, שנערך ב-25 במאי, מול יושהיקי אינאמורה באירוע The Great American Bash, שנערך ב-12 ביולי, ושוב מול אוואנס בקרב יחידים באירוע Heatwave ב-24 באוגוסט. באירוע No Mercy, שנערך ב-27 בספטמבר, פמי הפסיד את אליפות ה-NXT לריקי סיינטס, ובכך הסתיימה תקופת כהונתו הראשונה לאחר 263 ימים. עם זאת, הוא זכה מחדש בתואר ב-6 בדצמבר באירוע Deadline. בזכות ניצחונו בקרב זה, פמי ערך את קרב הבכורה שלו ברוסטר הראשי מול אלוף ה-WWE הבלתי מעורער, קודי רודס, בקרב אלוף נגד אלוף שאינו היה על התואר באירוע Saturday Night's Main Event XLII, שנערך ב-13 בדצמבר. הקרב בין האלופים הסתיים ללא הכרעה לאחר התערבות של דרו מקינטייר. לאחר שהגן בהצלחה על האליפות מול ליאון סלייטר בפרק הספיישל *New Year's Evil* ב-6 בינואר 2026, פמי השאיר את חגורת אליפות ה-NXT בזירה. למחרת, התברר כי פמי ויתר רשמית על התואר, ובכך הסתיימה כהונתו לאחר 32 ימים.

#### בכורה ברוסטר הראשי (2026–היום)

לאחר שוויתר על התואר, במהלך השבועות שבאו לאחר מכן, סדרת קדימונים אשר בישרו על בואו, שודרו במהלכי פרקי התוכניות השבועיות *[[WWE Raw|Raw]]* וסמאקדאון. באירוע רויאל ראמבל, שנערך ב-31 בינואר 2026, פמי רשם את הבכורה שלו ברוסטר הראשי, כאשר הוא השתתף בקרב הרויאל ראמבל המסורתי, שבו נכנס ראשון והדיח את חמשת המתאבקים הבאים, ברון ברייקר, סולו סיקואה, ריי מיסטריו, רוסב ומאט קרדונה, שנכנסו אחריו; הוא שהה בקרב כ-39 דקות עד שהודח על ידי ברוק לסנר. לאחר קרב זה, נשאר פמי כמתאבק עצמאי ללא שייכות למותג מסוים, כאשר הוא ערך קרבות בשתי התוכניות הראשיות של הארגון, כשרשם ניצחונות על פני קיט ווילסון, המיז, ג'וני גרגאנו ורוסב. ב-16 במרץ בפרק של התוכנית *Raw*, פמי תקף את ברוק לסנר בעזרת מהלך הסיום שלו, Fall From Grace ולאחר מכן נענה בחיוב לאתגר הפתוח של לסנר לקרב ברסלמניה 42.

### Total Nonstop Action Wrestling (2025)

לאחר שמוס התעמת עם פמי ב-18 בפברואר 2025 בפרק של התוכנית *NXT*, הוא הופיע בארגון ההיאבקות Total Nonstop Action Wrestling (TNA) ב-20 בפברואר בפרק של התוכנית *!Impact*, כשהתעמת עם קבוצה "הסיסטם". שבוע לאחר מכן, פמי הצטוות לשורות אלופי הזוגות של TNA, ההארדיז (ג'ף הארדי ומאט הארדי) בהפסדם לקבוצת הסיסטם בקרב שלושה נגד שלושה.

## אליפויות והישגים
שמאל|200px|ממוזער|אובה פמי הוא פעמיים אלוף ה-NXT

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-14 מתוך 500 המתאבקים הטובים ביותר לשנת 2025

* **הישגים בארגון ההיאבקות World Wrestling Entertainment – WWE**
** אליפות ה-NXT (פעמיים)
** אליפות צפון אמריקה של NXT (פעם אחת)
** טורניר הפריצה של NXT (2023)
** אתגר איירון סורבייבר (2024)
** פרסי סוף השנה של NXT (3 פעמים)
*** מתאבק השנה (2024)
*** קרב השנה (2024) - נגד דיג'אק וג'וש בריגס על אליפות צפון אמריקה של NXT באירוע NXT Stand & Deliver
*** קרב השנה (2025) - נגד ג'בון אוואנס וטריק ויליאמס על אליפות ה-NXT באירוע NXT Stand & Deliver

## קישורים חיצוניים

## הערות שוליים

קטגוריה:מתאבקים מקצוענים
קטגוריה:הודפי כדור ברזל
קטגוריה:מתאבקי ה-WWE
קטגוריה:מתאבקי ה-NXT
קטגוריה:ניגרים שנולדו ב-1998